CELEX: 32014R0920
Language: lv
Date: 2014-08-21 00:00:00
Title: Komisijas Īstenošanas regula (ES) Nr. 920/2014 ( 2014. gada 21. augusts ), ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu

26.8.2014   
            
            
               LV
            
            
               Eiropas Savienības Oficiālais Vēstnesis
            
            
               L 252/1
            
         KOMISIJAS ĪSTENOŠANAS REGULA (ES) Nr. 920/2014
   (2014. gada 21. augusts),
   ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Ar Regulu (EEK) Nr. 2658/87 tika izveidota preču nomenklatūra (turpmāk “kombinētā nomenklatūra”), kas iekļauta minētās regulas I pielikumā.
            
         
               (2)
            
            
               Zivju gabalu klasifikācija kombinētās nomenklatūras pozīcijā 0304 pie filejām un citāda zivju mīkstuma ir atkarīga no tā, vai šos gabalus var identificēt kā iegūtus no zivju filejām.
            
         
               (3)
            
            
               kombinētajā nomenklatūrā terminu “pusliemeņi” izmanto kā lielo zivju fileju sinonīmu. Tā kā kombinētās nomenklatūras pozīcijā 1604, kas ietver sagatavotas vai konservētas zivis, jau ir minētas “filejas, t. s. “pusliemeņi””, šāds formulējums būtu jāmin arī kombinētās nomenklatūras 3. nodaļā, kas attiecas uz zivīm.
            
         
               (4)
            
            
               Ņemot vērā tādu lielo zivju anatomiju kā tunzivis (Thunnus ģints), zobenzivis (Xiphias gladius), marlīni, buriniekzivis un šķēpneši (Istiophoridae dzimta), kā arī okeāna haizivis (Hexanchus griseus; Cetorhinus maximus; Alopiidae dzimta; Rhincodon typus; Carcharhinidae dzimta; Sphyrnidae dzimta; Isurida dzimta), no zivs var iegūt ne vairāk kā četras relatīvi lielas zivju filejas (no labās un kreisās puses, kā arī no augšējās un apakšējās daļas).
            
         
               (5)
            
            
               Lai nodrošinātu konsekventu kombinētās nomenklatūras piemērošanu, būtu jāprecizē tādu zivju fileju klasifikācija pozīcijā 0304, kas minētas kā no lielajām zivīm iegūti “pusliemeņi” (sagriezti vai nesagriezti gabalos).
            
         
               (6)
            
            
               Tāpēc, lai nodrošinātu kombinētās nomenklatūras otrās daļas 3. nodaļas vienveidīgu interpretāciju visā Savienībā, tajā būtu jāiekļauj jauna papildu piezīme.
            
         
               (7)
            
            
               Regulas (EEK) Nr. 2658/87 I pielikums tādēļ būtu atbilstīgi jāgroza.
            
         
               (8)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EEK) Nr. 2658/87 I pielikumā iekļautās kombinētās nomenklatūras otrās daļas 3. nodaļai pievieno šādu 2. papildu piezīmi:
   
      
                  “2.
               
               
                  Saistībā ar trešajā daļā minētajām KN apakšpozīcijām termins “fileja” ietver “pusliemeņus”, t. i., zivs mīkstuma gabalus, kas veido zivs augšējo vai apakšējo daļu, labo vai kreiso pusi, ar nosacījumu, ka galva, ķidas, spuras (muguras, anālā, astes, vēdera, krūšu) un asakas (mugurkauls jeb lielā muguras asaka, vēdera jeb ribu asakas, žaunu vāki un žaunu loki, u. tml.) ir atdalītas.
                  Tādu produktu klasificēšana kā filejas neietekmē to sagriešana gabalos, ciktāl šos gabalus var identificēt kā iegūtus no filejām.
                  Pirmo divu daļu noteikumus piemēro šādām zivīm:
                  
                              a)
                           
                           
                              
                                 tunzivs (Thunnus ģints) KN apakšpozīcijās 0304 49 90 un 0304 87 00,
                              
                           
                        
                              b)
                           
                           
                              
                                 zobenzivs (Xiphias gladius) KN apakšpozīcijās 0304 45 00 un 0304 84 00,
                              
                           
                        
                              c)
                           
                           
                              
                                 marlīns, buriniekzivs un šķēpnesis (Istiophoridae dzimta) KN apakšpozīcijās 0304 49 90 un 0304 89 90,
                              
                           
                        
                              d)
                           
                           
                              
                                 okeāna haizivis (Hexanchus griseus; Cetorhinus maximus; Alopiidae dzimta; Rhincodon typus; Carcharhinidae dzimta; Sphyrnidae dzimta; Isuridae dzimta) KN apakšpozīcijās 0304 49 90 un 0304 89 59.”
                              
                           
                        
            
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 21. augustā
      
         
            Komisijas
         
         
            un tās priekšsēdētāja vārdā —
         
         
            Komisijas loceklis
         
         Karel DE GUCHT
      
   
   
      (1)  OV L 256, 7.9.1987., 1. lpp.